b'\n_START_ARTICLE_\nValkobassi\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nValkobassilla on hopeanhohtoiset kyljet ja hiukan tummempi selk\xc3\xa4mys. Pyrst\xc3\xb6 on melko tumma, muut ev\xc3\xa4t ovat vaaleita. Lajilla on ahvenen tapaan kaksiosainen selk\xc3\xa4ev\xc3\xa4. Valkobassi on tavallisesti noin 30 senttimetrin mittainen. Suurin tavattu yksil\xc3\xb6 oli l\xc3\xa4hes puolimetrinen. Laji voi el\xc3\xa4\xc3\xa4 9 vuoden ik\xc3\xa4iseksi.\n_START_SECTION_\nLevinneisyys ja elinymp\xc3\xa4rist\xc3\xb6\n_START_PARAGRAPH_\nLajia on tavattu Pohjois-Amerikassa sek\xc3\xa4 Aasian Turkissa. Valkobassi on makeassa vedess\xc3\xa4 viihtyv\xc3\xa4 pohjakala. Lajin uhanalaisuusluokitus on Kansainv\xc3\xa4lisen luonnonsuojeluliiton mukaan elinvoimainen. Naaraat tulevat sukukypsiksi 3 vuoden ik\xc3\xa4isen\xc3\xa4, urokset vuotta aiemmin.'